सिविल अस्पताल के नजदीक फिर पलटा ट्रक, हादसा टला
अम्बाला-जगाधरीरोडपर सिविल अस्पताल के पास सुबह तड़के सीमेंट की शीटों से भरा एक ट्रक ट्राला पलट गया। गनीमत रही कि हादसे के वक्त सड़क पर तो कोई खड़ा था और ट्रक के आसपास से कोई वाहन गुजर रहा था। यदि स्कूल काॅलेज का दिन होता तो हादसा बड़ा हो सकता था।
लोगों का कहना है कि यहां पर बार-बार ट्रक पलट रहे हैं और प्रशासन रोड इंजीनियरिंग में व्याप्त खामी को ठीक नहीं कर रहा। यह लोगों के लिए खतरनाक साबित हो सकता है। सिविल इंजीनियर हरजीत सिंह भट्टी का कहना है कि यहां पर रोड डिजाइनिंग में भारी खामी है। तीखा कट होने से जगाधरी की ओर से रहे वाहन कंट्रोल नहीं हो पाते और यदि रफ्तार थोड़ी भी तेज हो तो पलटने का खतरा बना रहता है। यहां पर यदि रेड लाइट या स्पीड ब्रेकर का कोई प्रावधान कर दिया जाए तो हादसों को रोकने में काफी मदद मिल सकती है। यदि सड़क और चौड़ी की जाए तो वह बेहतर विकल्प साबित हो सकता है।
शुक्रहै कोई जान नहीं गई: शाहपुरके रहने वाले छात्र कमलप्रीत सिंह बहगल ने कहा कि सुबह लगभग साढ़े छह से सात बजे के बीच यह ट्राला पलटा है। रविवार का दिन था इसलिए हादसा बड़ा नहीं हुआ। नहीं तो रोजाना यहां पर सुबह स्कूल कऑलेजों और काम पर जाने वाले लोग बसों और ऑटो के इंतजार में खड़े होते हैं। पहले भी कई बार रात में वाहन यहां दुकानों तक में घुसकर उन्हें नुकसान पहुंचा चुके हैं। शुक्र है कि किसी की जान नहीं गई।
कैंट के सिविल अस्पताल के नजदीक ट्राला पलटने से बिखरा सामान।
bho_Deva hin_Deva hin_Deva hin_Deva bho_Deva